Հեռուստատեսության եւ ռադիոյի ազգային հանձնաժողովը (ՀՌԱՀ) այսօր մայրաքաղաքում 56-րդ դեցիմետրային հեռուստահաճախականության արտոնագրի համար հայտարարված մրցույթի հաղթող ճանաչեց վերջերս ստեղծված «Հուսաբեր» փակ բաժնետիրական ընկերության «Երկիր մեդիա» հեռուստաընկերությանը: «Ա1+» հեռուստաընկերությունը, այսպիսով, երկար ժամանակով դուրս կմնա եթերից, քանի որ առաջիկա տարիներին նոր մրցույթներ չեն նախատեսվում: